Nurmijärven Uutiset

Nurmijärven Uutiset on Nurmijärvellä Uudellamaalla julkaistava ilmaisjakelulehti.  

Lehti ilmestyy kahdesti viikossa: keskiviikkoisin ja viikonvaihteessa. Vuonna 2016 sen jakelumäärä on 20 200 kappaletta. Lehden alkuperäinen nimi oli Nurmijärven Extra Uutiset. Nykyinen nimi on ollut käytössä loppuvuodesta 2003.

Nurmijärven Uutisten toimitus sijaitsee Klaukkalassa. Lehden päätoimittajana on toiminut syyskuusta 2013 Riikka Laine. Nurmijärven Uutisia julkaisee Etelä-Suomen Media Oy, joka kuuluu Keskisuomalainen-konserniin.

Lähteet

Aiheesta muualla 
 Nurmijärven Uutisten verkkosivut

Nurmijärvi
Suomalaiset ilmaisjakelulehdet